ජනපති සමග හමුවට මන්ත්රීන් කැඳවූවේ ආණ්ඩු පක්ෂ රැස්වීමක් බව කියලා
ශ්රී ලංකා පොදුජන පෙරමුණේ දේශපාලන මණ්ඩලය ගත් තීරණයේ කිසිදු වෙනසක් සිදු නොවන බවත් තම පක්ෂයේ ජනාධිපති අපේක්ෂකයා ස්ථිරවම ඉදිරි දින කිහිපය තුළ ප්රකාශයට පත්කරන බව ශ්රී ලංකා පොදුජන පෙරමුණේ මහ ලේකම් නීතිඥ සාගර කාරියවසම් මහතා දිවයිනට ඊයේ 31 දා පැවසීය ජනාධිපතිවරයාගේ ප්රධානත්වයෙන් පෙරේදා 30 දා පැවැති රැස්වීමට සහභාගි වූ පොදුජන පෙරමුණේ පාර්ලිමේන්තු මන්ත්රීවරුන් 92 දෙදෙනාගෙන් හරි අඩකටත් වැඩි ප්රමාණයක් තවමත් තම පක්ෂය ගන්නා තීරණය සමග කටයුතු කරන බව සහතිකව කිව හැකි බව ද ඔහු කීය ජනාධිපතිවරයාගේ ප්රධානත්වයෙන් පැවැති රැස්වීමට මන්ත්රීවරුන්ට ආරාධනා කර තිබුණේ ආණ්ඩු පක්ෂයේ ප්රධාන සංවිධායක ප්රසන්න රණතුංග මහතාගේ දැනුම් දීමකට අනුව ආණ්ඩු පක්ෂයේ රැස්වීමක් ලෙස බව ද ඔහු පැවසීය එහිදී ආණ්ඩුවේ ඇමැති පදවි දරන හා නොදරන මන්ත්රීවරු කිහිපදෙනෙක්ම ජනාධිපතිවරයාට සහය දෙන බව ප්රකාශ කළ නමුත් බහුතරයක් නිහඬව සිටියේ වෙන්නේ මොකක් දැයි සිතා ගැනීමට නොහැකිව බව ද ඔහු කීය කලින් ගත් තීරණය මතම කටයුතු කරමින් තම පක්ෂයේ ජනාධිපති අපේක්ෂකයා නිල වශයෙන් ප්රකාශ කිරීමට කටයුතු කරන බව ද මැතිවරණ කොමිසම නිවේදනය කර තිබෙන පරිදි ලබන 14වැනිදා මධ්යාහ්න 1200ට පෙර තම පක්ෂයේ අපේක්ෂකයාගේ ඇප මුදල් තැන්පත් කිරීමට කටයුතු කරන බව ද මහ ලේකම්වරයා පැවසීය පක්ෂයේ අපේක්ෂකයාට විරුද්ධව වෙනත් අපේක්ෂකයකුට සහය දෙන අයට විනය පියවර ගැනීමට ද පක්ෂයේ දේශපාලන මණ්ඩලය ගත් තීරණය ඉදිරියට ඒ අයුරින්ම බලාත්මක බව ද ඔහු වැඩිදුරටත් කියා සිටියේයඑරික් ගාමිණී ජිනප්රිය